Alexander episcopus etc... dilectis filiis magistro et fratribus etc..., salutem. Inspirationis divine gratia faciente, vos, quos in lucem gentium Dei sapientia dedisse dignoscitur, ad hoc continuis desuadatis affectibus, ut spiritualem consequendo letitiam, que per quietem contemplationis acquiritur, et predicationis sacre studium obtinetur, sic decurratis (sic) presentis vite spatium, quod, annuente jehsu christi clementia, vobis, tandem ac proximis proveniat gloria perpetue claritatis. Digne igitur, quia per ea, que vobis a sede apostolica committuntur, principalis vestri propositi nonnumquam executio impeditur, et non modicum saluti detrahitur animarum, auctoritate vobis presentium indulgemus, ut ad correctionis seu visitationis officium monasteriis [Fol. 6] vel ecclesiis impendendum, aut ad cognitiones causarum, sententiarum executiones, vel ad alia contingentia causas ipsas, seu ad citationes et denuntiationes interdicti, suspensionis, et excommunicationum procedere, vel recipere curam monialium, seu religiosarum quarumlibet nulli fratrum vestrorum de cetero teneantur, vel compelli possint, quod sint in causis aliquibus assessores, per litteras sedis apostolice vel legatorum ipsius aut quascunque personas nisi sedis ejusdem littere expresse de hac indulgentia, et vestro specialiter fecerint mentionem ordine. Nulli ergo etc.... concessionis etc... Datum Anagnie, nonas decembris, pontificato nostro – anno quinto.